หุ้นเอเชียเปิดแดนลบ-ดาวโจนส์ร่วงวิตกสงครามการค้ายืดเยื้อ-เศรษฐกิจชะลอตัว
หุ้นเอเชียเปิดแดนลบ หลังดาวโจนส์ร่วงวิตกศก.ชะลอตัวหลังเกิดภาวะ "Inverted Yield Curve"
หุ้นเอเชียเปิดแดนลบ หลังดาวโจนส์ร่วงวิตกศก.ชะลอตัวหลังเกิดภาวะ "Inverted Yield Curve"
29 พ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงเมื่อคืน เนื่องจากนักลงทุนยังคงวิตกกังวลเกี่ยวกับผลกระทบของข้อพิพาททางการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ส่งสัญญาณว่า สหรัฐยังไม่พร้อมที่จะทำข้อตกลงการค้ากับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,055.42 จุด ลดลง 204.72 จุด, -0.96% ดัชนี SSE Composite ตลาดหุ้นจีนเปิดวันนี้ที่ 2,894.83 จุด ลดลง 15.08 จุด, -0.52% ดัชนี HSI ตลาดหุ้นฮ่องกงเปิดวันนี้ที่ 27,226.95 จุด ลดลง 163.86 จุด, -0.60% ดัชนี TAIEX ตลาดหุ้นไต้หวันเปิดวันนี้ที่ 10,277.35 จุด ลดลง 34.96 จุด, -0.34% ดัชนี KOSPI ตลาดหุ้นเกาหลีใต้เปิดวันนี้ที่ 2,046.71 จุด ลดลง 2.12 จุด, -0.10% ดัชนี FTSE STI ตลาดหุ้นสิงคโปร์เปิดวันนี้ที่ 3,151.89 จุด ลดลง 13.43 จุด, -0.42% ดัชนี FBMKLCI ตลาดหุ้นมาเลเซียเปิดวันนี้ที่ 1,614.68 จุด เพิ่มขึ้น 0.11 จุด, +0.01%
ทั้งนี้ตลาดได้รับแรงกดดันจากความวิตกกังวลเกี่ยวกับผลกระทบของสงครามการค้าระหว่างสหรัฐกับจีน หลังจากปธน.ทรัมป์ส่งสัญญาณว่าสหรัฐยังไม่พร้อมที่จะทำข้อตกลงการค้ากับจีน โดยปธน.ทรัมป์กล่าวในระหว่างการแถลงข่าวต่อสื่อมวลชนร่วมกับนายชินโซ อาเบะ นายกรัฐมนตรีญี่ปุ่น ที่กรุงโตเกียวเมื่อวันจันทร์ที่ผ่านมา
โดย ปธน.ทรัมป์กล่าวว่า จีนอาจคาดหวังที่จะทำข้อตกลงกับสหรัฐก่อนที่จะมีการเจรจาต่อรอง ซึ่งแม้ว่าจีนอยากให้เป็นเช่นนั้น แต่สหรัฐก็ยังไม่พร้อมที่จะทำข้อตกลง นอกจากนี้ ปธน.ทรัมป์ส่งสัญญาณว่า ภาษีสินค้านำเข้าที่สหรัฐเรียกเก็บจากจีนนั้น อาจจะเพิ่มขึ้นอีก
ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบ เนื่องจากมีปัจจัยถ่วงจากอัตราผลตอบแทนพันธบัตรของสหรัฐฯ (Bond Yield) อายุ 3 เดือน สูงกว่าอายุ 10 เดือน สร้างความกังวลเกี่ยวกับเศรษฐกิจชะลอ และถดถอยที่อาจจะเกิดขึ้น และยังมีความไม่แน่นอนของสงครามการค้าระหว่างสหรัฐฯ และจีนด้วย
ทั้งนี้ Bond Yield อายุ 3 เดือนของสหรัฐฯที่สูงขึ้นเป็นการตอบรับความเสี่ยงอัตราดอกเบี้ยของสหรัฐฯที่ไม่แน่นอน จากที่ Bond ระยะสั้นโดนขายและหันไปถือระยะยาว ดังนั้นอาจจะทำให้ตลาดผันผวนบ้าง
ส่วนบ้านเราก็จบเรื่องการปรับเพิ่มน้ำหนักหุ้นไทยของ MSCI ไปเรียบร้อยแล้ว ตอนนี้ก็รอดูปัจจัยการเมืองต่อไป ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
พร้อมให้แนวรับ 1,623-1,616 จุด ส่วนแนวต้าน 1,638-1,646 จุด
 